पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र के फलसूंड गांव में पत्नी की गला घोंटकर हत्या करने वाले आरोपी को पुलिस ने शुक्रवार को गिरफ्तार किया। पुलिस से प्राप्त जानकारी के अनुसार 4 मई को मसुरिया निवासी हसन खां ने फलसूंड थाने में मुकदमा दर्ज करवाया कि उसके बहनोई वाहिद खां ने उसकी बहन रसमी उर्फ रस्मत की गला घोंटकर हत्या कर दी। जिस पर पुलिस ने मुकदमा दर्ज कर आरोपी की तलाश शुरू की।
इस संबंध में पुलिस ने अलग अलग टीमों का गठन कर वाहिद उर्फ वाहिद पुत्र आमदीन निवासी सोढाणियों की ढाणी मसुरिया की तलाश बांधेवा, राजमथाई, मसुरिया, नई भीखोड़ाई, फलसूंड, शिव, बाड़मेर, धोरीमन्ना, सांचौर, गुडामलानी, बालोतरा व जोधपुर एरिया में तत्परता से की गई। वहीं मुखबीर की सूचना मिली कि वह अपने मकान आया हुआ है और मध्यप्रदेश भागने की फिराक में है। इस पर पुलिस ने उसे गिरफ्तार किया। वहीं आरोपी से पत्नी की हत्या के कारणों को लेकर गहनता से पूछताछ की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn